Source: http://www.obecmalyslavkov.sk/statut-obce.html
Timestamp: 2017-08-21 08:26:04+00:00
Document Index: 5969651

Matched Legal Cases: ['§ 11', '§ 2', '§ 3', '§ 4', '§ 4', '§ 9', '§ 9', '§ 9', '§ 11', '§ 20', '§ 21', '§ 18', '§ 27', '§ 11', '§ 11']

Štatút obce - Obec Malý Slavkov
Obecné zastupiteľstvo v Malom Slavkove na základe § 11 ods. 4 písm. j/ zák. SNR č. 369/1990 Zb. o obecnom zriadení v znení neskorších zmien a doplnkov (ďalej len „zák. č. 369/1990 Zb.“) v y d á v a pre územie (kat. územie) Obce Malý Slavkov tento
obce Malý Slavkov
(1) Štatút Obce Malý Slavkov, v súlade so všeobecne záväznými právnymi predpismi, upravuje najmä postavenie a pôsobnosť Obce, práva a povinnosti obyvateľov Obce, základné zásady hospodárenia a financovania, nakladania s majetkom Obce, ďalej postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy Obce, symboly Obce, udeľovanie čestného občianstva, cien Obce a odmien.
(2) Štatút Obce Malý Slavkov, je základným normatívno-právnym a organizačným predpisom Obce.
(1) Obec Malý Slavkov, je samostatný územný samosprávny a správny celok Slovenskej republiky, združujúci občanov, ktorí majú na jej území trvalý pobyt.
Územie Obce Malý Slavkov, je územný celok, ktorý tvorí jedno katastrálne územie.Akékoľvek zmeny územia Obce Malý Slavkov, možno vykonať len v súlade s § 2 ods. 3, 4 zák. č. 369/1990 Zb. a v súlade s osobitnými právnymi predpismi.(2) Obec Malý Slavkov, je právnickou osobou, ktorá za podmienok ustanovených zákonom, samostatne hospodári s vlastným majetkom a s vlastnými príjmami.Obec Malý Slavkov, môže hospodáriť a nakladať aj s majetkom štátu, ktorý bol obci zverený, v súlade s platnou právnou úpravou.Obec Malý Slavkov, môže nakladať aj s majetkom ostatných subjektov – fyzických aj právnických osôb, pokiaľ bola k takémuto nakladaniu zmocnená právnym predpisom alebo dohodou.(3) Obec Malý Slavkov, má právo na vlastné symboly.(4) Ukladať obci Malý Slavkov povinnosti a obmedzenia, pri výkone samosprávy, možno len na základe zákona a na základe medzinárodnej zmluvy.
Obyvatelia Obce Malý Slavkov, ich práva a povinnosti
(1) Obyvateľom Obce Malý Slavkov je osoba, ktorá má na území Obce trvalý pobyt.Úpravu trvalého pobytu upravuje osobitná právna úprava. Podmienky inštitútu trvalého pobytu na území Obce, môže Obec bližšie upraviť v osobitnom, všeobecne záväznom nariadení.
(2) Obyvatelia Obce sa zúčastňujú na samospráve Obce, najmä výkonom svojich práv a povinností. Tieto sú zakotvené predovšetkým v ustanovení § 3 ods. 2, 3 a § 4 ods. 3 zák. č. 369/1990 Zb. o obecnom zriadení, v znení neskorších zmien a doplnkov.
(4) Na samospráve Obce sa má právo podieľať aj ten, kto má na jej území nehnuteľný majetok, alebo v obci trvalo pracuje a platí miestnu daň, alebo miestny poplatok, alebo je v obci prihlásený na prechodný pobyt, alebo dlhodobý pobyt, alebo ten, kto má čestné občianstvo Obce. Tieto osoby však nemajú právo voliť orgány samosprávy Obce a byť do nich zvolení a ďalej nemajú právo hlasovať o dôležitých otázkach života a rozvoja Obce (miestne referendum).
(5) Obec je povinná poskytnúť obyvateľovi Obce nevyhnutnú okamžitú pomoc, v jeho náhlej núdzi, spôsobenej živelnou pohromou, haváriou, alebo inou podobnou udalosťou, najmä zabezpečiť mu prístrešie, stravu, alebo inú, nevyhnutnú materiálnu pomoc.
(6) Obec poskytuje sociálne výpomoci a využíva podporné mechanizmy na úseku sociálnych vecí, v súlade s platnou právnou úpravou. Za tým účelom môže vydať samostatné zásady, ktoré budú obsahovať bližšie podmienky poskytovania výpomocí a podporných mechanizmov.
(1) Obec samostatne rozhoduje a uskutočňuje všetky úkony, súvisiace so správou Obce a jej majetku, všetky záležitosti, ktoré jej ako samosprávnu pôsobnosť, upravuje osobitný zákon, ak takéto úkony podľa zákona nevykonáva štát, alebo iná právnická, alebo fyzická osoba.
Popri týchto formách môže Obec využívať aj iné, vhodné nástroje a prostriedky, napr. informatívne stretnutia, zhromaždenia a pod. Pri ich realizácii však musia byť splnené podmienky, uvedené v osobitných právnych predpisoch.
(3) Obec je pri plnení úloh samosprávy, povinná spolupracovať s podnikateľskými právnickými a fyzickými osobami, pôsobiacimi v obci a taktiež spolupracovať s politickými stranami a hnutiami, vyvíjajúcimi činnosť v obci, ako aj so záujmovými združeniami obyvateľov Obce.
Obec tiež úzko spolupracuje aj s ostatnými podnikateľskými subjektami, ktorých činnosť má, alebo môže mať dosah a význam pre Obec, najmä z pohľadu zabezpečovania jednotlivých samosprávnych funkcií obce.
(4) Na plnenie úloh samosprávy Obce, alebo ak to ustanovuje zákon, Obec vydáva všeobecne záväzné nariadenia (ďalej len „nariadenia“).
Nariadenia obce nesmú byť v rozpore s Ústavou Slovenskej republiky, v rozpore s ústavnými zákonmi, zákonmi a medzinárodnými zmluvami, s ktorými vyslovila súhlas Národná rada SR a ktoré boli ratifikované a vyhlásené spôsobom ustanoveným zákonom. Vo veciach, v ktorých Obec plní úlohy štátnej správy, môže vydať nariadenie len na základe splnomocnenia zákona a v jeho medziach. Také nariadenie nesmie byť v rozpore s Ústavou SR, ústavnými zákonmi, medzinárodnými zmluvami, ktoré boli ratifikované a vyhlásené spôsobom ustanoveným zákonom, so zákonmi, s nariadeniami vlády, so všeobecne záväznými predpismi ministerstiev a ostatných ústredných orgánov štátnej správy Postup pri príprave materiálov a podkladov, pri prijímaní nariadení obce, ich vydávaní, ako aj spôsob kontroly plnenia týchto nariadení, stanovuje zákon, tento Štatút a Rokovací poriadok Obecného zastupiteľstva v Malom Slavkove .
(5) Obec je povinná vykonávať svoje samosprávne funkcie, vymedzené v zák. č. 369/1990 Zb. o obecnom zriadení v znení neskorších zmien a doplnkov – najmä v § 4 ods. 3, v ďalších osobitných zákonoch a všeobecne záväzných právnych predpisoch.
Majetok obce Malý Slavkov
(1) Majetok obce tvoria všetky hnuteľné a nehnuteľné veci vo vlastníctve obce a všetky pohľadávky, iné majetkové práva obce a majetkové práva ostatných subjektov, založených, resp. vytvorených obcou. Rozsah majetku obce je upravovaný postupne osobitnou právnou úpravou, (napr. zák. SNR č. 138/1991 Zb. o majetku obcí v znení zmien a doplnkov, zák. NR SR č. 181/1995 Z. z. o pozemkových úpravách a pod.). Obec môže zveriť svoj majetok do správy rozpočtovej organizácie, alebo príspevkovej organizácie, ktorú zriadila podľa osobitného predpisu. Rozsah nakladania a disponovania s takýmto majetkom, sa musí upraviť v zakladateľských, resp. zriaďovateľských listinách týchto subjektov.
(2) Majetok Obce Malý Slavkov sa používa najmä:
V každom jednotlivom prípade je obec povinná zabezpečiť a vytvoriť také podmienky, ktoré nebudú zjavne nevýhodné pre obec – napr. doložky o práve spätného vrátenia za tých istých podmienok, ak vec bola odovzdaná, o možnosti aktívneho podieľania sa na chode a činnosti týchto subjektov a pod.
(3) Majetok obce, ktorý slúži pre verejné účely (najmä miestne komunikácie a iné verejné priestranstvá), je verejne prístupný a možno ho obvyklým spôsobom používať, ak jeho používanie obec neobmedzila.
(4) Majetok obce, určený na podnikateľskú činnosť, slúži ako majetkový základ pre rôzne subjekty a právnické osoby, založené obcou, alebo na ďalšie možné formy podnikateľskej činnosti, v súlade s platnou právnou úpravou – najmä Obchodným a Občianskym zákonníkom.
(5) Majetok obce, určený na výkon samosprávy obce, možno použiť na plnenie záväzkov a uspokojovanie potrieb obce a na činnosť samosprávnych orgánov obce.
(6) Evidenciu o stave a pohybe majetku obce, vedie Obecný úrad v Malom Slavkove, v súlade s platnou právnou úpravou.
(1) Orgány obce a organizácie, sú povinné hospodáriť s majetkom obce a majetkom v štátnom vlastníctve, ktorý bol obci zverený, ako aj vo vlastníctve iných fyzických, alebo právnických osôb, ktorý bol zverený obci na používanie v prospech rozvoja obce a jej občanov a ochrany a tvorby životného prostredia.
(2) Orgány obce a subjekty s majetkovou účasťou obce, sú povinné majetok obce zveľaďovať a zhodnocovať a vo svojej celkovej hodnote zásadne nezmenšený zachovať.
- chrániť majetok pred poškodením, zničením, stratou, alebo zneužitím,
- používať všetky právne prostriedky na ochranu majetku, vrátane včasného uplatňovania svojich práv, alebo oprávnených záujmov pred príslušnými orgánmi,
- viesť majetok v účtovníctve, podľa osobitného predpisu.
(3) Na rozmnoženie, zveľaďovanie a údržbu majetku obce, možno zorganizovať obecnú zbierku, povoliť lotériu, alebo inú podobnú hru, v súlade so všeobecne záväznými právnymi predpismi.
(4) V majetkových veciach (majetkoprávnych záležitostiach) Obce Malý Slavkov, koná navonok v jej mene, starosta Obce Malý Slavkov
(1) Obecné zastupiteľstvo môže zriaďovať, zrušovať a kontrolovať rozpočtové a príspevkové organizácie obce a na návrh starostu vymenovávať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich orgánov, ako aj schvaľovať majetkovú účasť obce, právnickej osobe.
(2) Podrobný postup zakladania, zriaďovania a kontroly rozpočtových a príspevkových organizácií, ako aj ďalších subjektov a vymedzenie ich práv a povinností, upraví obecné zastupiteľstvo v samostatných zásadách.
(3) Právnické osoby s majetkovou účasťou obce obec zakladá, resp. zriaďuje, v súlade s platnou právnou úpravou.
Za používanie majetku obce možno vyberať dávky, v súlade s platnou právnou úpravou.
(1) Podrobnosti o hospodárení a nakladaní s majetkom obce upravujú „Zásady hospodárenia s majetkom Obce Malý Slavkov“, ktoré schvaľuje Obecné zastupiteľstvo v Malom Slavkove (§ 9 ods. 1 zák. SNR č. 138/1991 Zb. o majetku obcí v znení zmien a doplnkov).
- majetok obce Malý Slavkov
- postup prenechávania majetku obce, do užívania fyzickým a právnickým osobám
- práva a povinnosti organizácií, ktoré obec založila, alebo zriadila pri správe majetku obce
- podmienky odňatia majetku organizáciám, ktoré obec založila, alebo zriadila
- ktoré úkony organizácií, podliehajú schváleniu orgánmi obce
Financovanie a rozpočet obce Malý Slavkov
(2) Obec môže financovať svoje úlohy aj z prostriedkov, združených s inými obcami, (mestami) príp. s inými právnickými a fyzickými osobami.
Obec môže financovať zabezpečovanie svojich potrieb aj zo zisku, resp. z výnosov jednotlivých subjektov obce, príp. tých, v ktorých má obec majetkový, alebo iný vklad.
Rozsah účelových a neúčelových dotácií, každoročne upravujú rozpočtové pravidlá Slovenskej republiky.
(1) Základom finančného hospodárenia obce je rozpočet obce, zostavovaný od 1.1.2007, na obdobie troch kalendárnych rokov a schvaľovaný Obecným zastupiteľstvom v Malom Slavkove. Obecné zastupiteľstvo schvaľuje tiež jeho zmeny, kontroluje jeho čerpanie a schvaľuje záverečný účet obce.
(2) Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť (§ 9 ods. 3 zák. č. 369/1990 Zb. v znení zmien a doplnkov). To isté sa týka záverečného účtu obce, ako aj návrhu na vyhlásenie dobrovoľnej zbierky.
Príjmovú časť rozpočtu obce tvoria najmä: príjmy z majetku obce a z majetku prenechaného obci do užívania (nájmu), výnosy z miestnych daní a miestnych poplatkov, podiely na daniach v správe štátu, výnosy z pokút uložených za priestupky, dotácie zo štátneho rozpočtu, výnosy z majetku rozpočtových a príspevkových organizácií a iných subjektov, s majetkovou účasťou obce.
(4) Na krytie mimoriadnych výdavkov vo všeobecnom záujme, môže obec rozhodnúť, o vyhlásení dobrovoľnej zbierky, alebo o prijatí úveru alebo pôžičky.
O vyhlásení dobrovoľnej zbierky, alebo o prijatí úveru či pôžičky, rozhoduje obecné zastupiteľstvo na návrh starostu.
(5) Prebytky rozpočtu obce, možno previesť do mimorozpočtového fondu obce, alebo do rozpočtu obce na ďalší kalendárny rok.
(6) Účtovníctvo, o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou právnou úpravou, vedú zamestnanci Obecného úradu v Malom Slavkove.
Hospodárenie s prostriedkami rozpočtu obce je riadené v zmysle osobitných právnych predpisov – rozpočtovými pravidlami Slovenskej republiky na ten-ktorý rok.
(7) Obec môže ekonomické nástroje (dane, poplatky, pokuty a iné), využívať ako regulatíva, na podporu ochrany životného prostredia , avšak v súlade s platnou právnou úpravou.
(8) Výsledky hospodárenia obce, vrátane výsledkov hospodárenia peňažných fondov obce, obsahuje záverečný účet obce, ktorý schvaľuje obecné zastupiteľstvo.
(9) Ročnú účtovnú závierku obce, overuje audítor (§ 9 ods. 4 zák. č. 369/1990 Zb. v znení zmien a doplnkov).
(1) Ak nie je rozpočet obce, na nasledujúci rozpočtový rok, schválený obecným zastupiteľstvom do 31. decembra bežného roka, spravuje sa rozpočtové hospodárenie, v dobe od 1. januára rozpočtového roka, do schválenia rozpočtu obce rozpočtovým provizóriom, podľa predloženého návrhu rozpočtu obce.
(2) Rozpočtové príjmy a výdavky, uskutočnené v čase rozpočtového provizória, sa zúčtujú do rozpočtu obce po jeho schválení v obecnom zastupiteľstve.
(3) Podrobnejšiu úpravu hospodárenia, v období rozpočtového provizória, obsahujú „Zásady nakladania s finančnými prostriedkami Obce Malý Slavkov, ktoré schvaľuje Obecné zastupiteľstvo v Malom Slavkove.
(1) Orgánmi Obce Malý Slavkov sú:
(2) Obecné zastupiteľstvo v Malom Slavkove, zriaďuje podľa potreby, alebo podľa osobitných predpisov, svoje orgány, ktorými sú:
Hlavný kontrolór je zamestnancom Obce Malý Slavkov a vzťahuje sa na neho primerane režim zák. č. 313/2001 Z. z. o verejnej službe v znení neskorších predpisov.
(3) Obecné zastupiteľstvo, podľa potreby zriaďuje aj iné stále, alebo dočasné výkonné a kontrolné orgány a určuje im náplň činnosti.
(4) Obec Malý Slavkov zriaďuje aj iné komisie a útvary, v súlade s platnou právnou úpravou – napr. podľa zák. č. 263/1999 Z. z. o verejnom obstarávaní v znení neskorších zmien a doplnkov, zák. č. 152/1998 Z. z., o sťažnostiach a pod.
Obecné zastupiteľstvo obce Malý Slavkov
(1) Obecné zastupiteľstvo v Malom Slavkove, je zastupiteľský zbor Obce Malý Slavkov, zložený z poslancov, zvolených v priamych voľbách obyvateľmi obce Malý Slavkov na štyri roky.
(2) Obecné zastupiteľstvo v Malom Slavkove má 7 poslancov.
(1) Obecné zastupiteľstvo, rozhoduje o všetkých základných otázkach života Obce Malý Slavkov a vykonáva svoju vyhradenú právomoc podľa § 11 ods.4 zák. č. 369/1990 Zb. o obecnom zriadení v znení neskorších zmien a doplnkov.
b) schvaľovať rozpočet obce a jeho zmeny, kontrolovať jeho čerpanie a schvaľovať záverečný účet obce, schvaľovať emisiu komunálnych dlhopisov, schvaľovať zmluvu uzavretú podľa § 20 ods. 1 zákona o obecnom zriadení č. 369/1990 Zb. v znení neskorších zmien a noviel, rozhodovať o prijatí úveru, alebo pôžičky, o prevzatí záruky za poskytnutie návratnej finančnej výpomoci zo štátneho rozpočtu, dlhu a o prevzatí ručiteľského záväzku.
e) určovať náležitosti miestnej dane alebo miestneho poplatku a verejnej dávky a rozhodovať o prijatí úveru, alebo pôžičky,
f) vyhlasovať hlasovanie obyvateľov obce, o najdôležitejších otázkach života a rozvoja obce a zvolávať verejné zhromaždenia občanov,
h) schvaľovať dohody o medzinárodnej spolupráci a členstve obce v medzinárodnom združení podľa § 21 ods. 1, zákona o obecnom zriadení č. 369/1990 Zb. v znení neskorších zmien a noviel
k) schvaľovať poriadok odmeňovania zamestnancov obce, vypracovaný podľa osobitného predpisu, ako aj ďalšie predpisy (rokovací poriadok, pracovný poriadok, organizačný poriadok a pod.),
l) zriaďovať, zrušovať a kontrolovať rozpočtové a príspevkové organizácie obce a na návrh starostu vymenovávať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich orgánov, ako aj schvaľovať majetkovú účasť obce u právnickej osoby,
m) schvaľovať združovanie obecných prostriedkov a činností, účasť v združeniach, ako aj zriadenie spoločného regionálneho alebo záujmového fondu,
n) zriaďovať a zrušovať orgány, potrebné pre samosprávu obce a určovať náplň ich práce,
(4) Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podkladov na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy, stanovuje Rokovací poriadok Obecného zastupiteľstva v Malom Slavkove .
(1) Predstaviteľom obce a najvyšším výkonným orgánom obce, je starosta, ktorého volia obyvatelia obce v priamych voľbách.
a) zvoláva a vedie zasadnutia obecného zastupiteľstva a podpisuje uznesenia obecného zastupiteľstva,
d) rozhoduje o všetkých veciach správy obce, ktoré nie sú zákonom, týmto Štatútom, alebo iným rozhodnutím obecného zastupiteľstva, vyhradené obecnému zastupiteľstvu,
(4) Starosta môže pozastaviť výkon uznesenia obecného zastupiteľstva, ak sa domnieva, že odporuje zákonom, alebo je pre obec zjavne nevýhodné tak, že ho nepodpíše do 10 dní, od jeho schválenia obecným zastupiteľstvom.
(1) Starosta má jedného zástupcu, ktorý je volený na návrh starostu, spravidla na celé funkčné obdobie obecným zastupiteľstvom, a to z poslancov obecného zastupiteľstva.
(2) Zástupca starostu, zastupuje starostu počas jeho neprítomnosti, alebo jeho nespôsobilosti na výkon funkcie.
(3) Zástupca starostu, zabezpečuje prípravu zasadnutí obecného zastupiteľstva, po stránke vecnej a obsahovej náplne.
(4) Zástupca starostu, koordinuje činnosť všetkých komisií obecného zastupiteľstva a poskytuje poslancom a členom komisií informácie, pre plnenie ich úloh.
(5) Podrobnejšiu úpravu pôsobnosti zástupcu starostu, obsahuje Organizačný poriadok Obecného úradu v Malom Slavkove.
(1) Hlavný kontrolór je zamestnancom obce, ktorý vykonáva kontrolu úloh obce, vyplývajúcich z pôsobnosti obce.
(2) Funkcia hlavného kontrolóra obce je nezlučiteľná s výkonom funkcie poslanca obecného zastupiteľstva, starostu, člena orgánu právnickej osoby založenej, alebo zriadenej obcou, iného zamestnanca obce a s funkciou podľa osobitných zákonov.
(3) Hlavný kontrolór: -
a) vykonáva kontrolu v rozsahu ustanovení § 18d:
- kontrolu zákonnosti, účinnosti, hospodárnosti a efektívnosti pri hospodárení a nakladaní s majetkom a majetkovými právami obce, ako aj s majetkom, ktorý obec užíva podľa osobitných predpisov, kontrolu príjmov, výdavkov a finančných operácií obce, kontrolu vybavovania sťažností a petícií, kontrolu dodržiavania všeobecne záväzných právnych predpisov, vrátane nariadení obce, kontrolu plnenia uznesení obecného zastupiteľstva, kontrolu dodržiavania interných predpisov obce a kontrolu plnenia ďalších úloh, ustanovených osobitnými predpismi,
- kontrolnej činnosti podlieha: obecný úrad, rozpočtové a príspevkové organizácie zriadené obcou, právnické osoby, v ktorých má obec majetkovú účasť, a iné osoby, ktoré nakladajú s majetkom obce, alebo ktorým bol majetok obce prenechaný na užívanie, a to v rozsahu dotýkajúcom sa tohto majetku, osôb, ktorým boli z rozpočtu obce poskytnuté účelové dotácie, alebo návratné finančné výpomoci, či nenávratné finančné výpomoci, podľa osobitného predpisu, v rozsahu nakladania s týmito prostriedkami,
- kontrolná činnosť hlavného kontrolóra sa nevzťahuje na konanie, v ktorom o právach, právom chránených záujmoch, alebo o povinnostiach právnických osôb, alebo fyzických osôb, rozhoduje starosta v správnom konaní podľa § 27.
b) predkladá obecnému zastupiteľstvu, raz za šesť mesiacov, návrh plánu kontrolnej činnosti, ktorý musí byť najneskôr 15 dní pred prerokovaním v zastupiteľstve, zverejnený spôsobom v obci obvyklým,
c) vypracováva odborné stanoviská k návrhu rozpočtu obce a k návrhu záverečného účtu obce, pred jeho schválením v obecnom zastupiteľstve,
d) predkladá správu o výsledkoch kontroly, priamo obecnému zastupiteľstvu, na jeho najbližšom zasadnutí,
e) predkladá obecnému zastupiteľstvu, najmenej raz ročne, správu o kontrolnej činnosti za kalendárny rok, a to do 60 dní po uplynutí kalendárneho roku,
f) spolupracuje so štátnymi orgánmi, vo veciach kontroly hospodárenia s prostriedkami, pridelenými obci zo štátneho rozpočtu, alebo zo štrukturálnych fondov Európskej únie,
g) vybavuje sťažnosti, ak tak ustanovuje osobitný zákon (§ 11 ods. 3 zákona č. 152/1998 Z. z.)
(4) Hlavného kontrolóra volí a odvoláva obecné zastupiteľstvo na dobu určitú - 6 rokov.
(5) Hlavný kontrolór, je za svoju činnosť zodpovedný obecnému zastupiteľstvu, ktorému je povinný minimálne 1-krát štvrťročne, podávať správu o vykonanej činnosti za uplynulé obdobie.
(1) Komisie, ako stále, alebo dočasné, poradné, iniciatívne a kontrolné orgány, podľa potreby zriaďuje obecné zastupiteľstvo.
(2) Komisie sú zložené z poslancov obecného zastupiteľstva a obyvateľov, zvolených obecným zastupiteľstvom, z radov odborníkov.
(3) Obecné zastupiteľstvo volí predsedov komisií, ktorými sú vždy poslanci obecného zastupiteľstva, ale aj členov jednotlivých komisií a vymedzuje im úlohy, podľa miestnych podmienok a potrieb.
- spoločne s predsedom komisie vypracováva návrh plánu činnosti komisie,
- zabezpečuje administratívnu agendu, súvisiacu s činnosťou komisie,
(4) Obec Malý Slavkov nemá vytvorené stále komisie.
(5) V prípade potreby a vhodnosti, obecné zastupiteľstvo komisie vytvorí.
a) vypracúvajú stanoviská k materiálom, prerokovávaným obecnými orgánmi, k najdôležitejším otázkam života obce a k dôležitým obecným investičným zámerom,
b) vypracovávajú návrhy a podnety, k riešeniu najdôležitejších otázok života v obci a predkladajú ich orgánom obce, ktoré sú povinné sa nimi zaoberať a o výsledku komisiu informovať,
c) kontrolujú spôsob realizácie uznesení obecného zastupiteľstva, dozerajú na hospodárenie s majetkom obce, prípadne majetkom ponechaným obci, na dočasné užívanie, ďalej dozerajú na podnikateľskú a investičnú činnosť v obci, kontrolujú, ako sa vybavujú sťažnosti, oznámenia a podnety, príp. pripomienky obyvateľov obce.
Zásady rokovania a uznášania sa, si komisia stanoví na svojom prvom zasadnutí, resp. v samostatnom Rokovacom poriadku komisií Obecného zastupiteľstva v Malom Slavkove, ktoré schvaľuje obecné zastupiteľstvo.
b) pripravuje odborné podklady a iné písomnosti, na rokovanie obecného zastupiteľstva, a komisií obecného zastupiteľstva,
c) vypracováva písomné vyhotovenia všetkých rozhodnutí starostu, vydaných v správnom a daňovom konaní, vykonáva nariadenia obce, uznesenia obecného zastupiteľstva a rozhodnutia starostu,
e) organizačno-technicky zabezpečuje plnenie úloh štátnej správy, prenesených na obec,
(4) Vnútornú organizáciu obecného úradu, najmä jeho organizačné členenie, pôsobnosť jednotlivých útvarov, zásady riadenia, zásady organizačnej štruktúry úradu a tiež ich vzájomné vzťahy, obsahuje Organizačný poriadok Obecného úradu v Malom Slavkove , ktorý schvaľuje Obecné zastupiteľstvo v Malom Slavkove .
HLASOVANIE OBYVATEĽOV OBCE Malý Slavkov
(1) Hlasovanie obyvateľov obce Malý Slavkov, o najdôležitejších otázkach života a rozvoja obce, vyhlasuje obecné zastupiteľstvo.
a) zlúčenie, rozdelenie, alebo zrušenie obce, ako aj zmenu názvu obce,
c) petíciu skupiny obyvateľov obce, v počte aspoň 30 % oprávnených voličov.
(3) Obecné zastupiteľstvo môže vyhlásiť hlasovanie obyvateľov obce, aj pred rozhodnutím, o ďalších dôležitých veciach samosprávy obce.
(4) Výsledky hlasovania obyvateľov obce sú platné, ak sa na ňom zúčastnila aspoň polovica oprávnených voličov, oprávnených voliť, podľa zákona o voľbách do orgánov samosprávy obcí.
Rozhodnutie obyvateľov obce je prijaté, ak za návrh predložený na hlasovanie, hlasovala nadpolovičná väčšina voličov, ktorí sa zúčastnili hlasovania.
(5) Podmienky, spôsob a formu uskutočnenia hlasovania obyvateľov obce, obecné zastupiteľstvo podrobne upraví, v osobitnom, všeobecne záväznom nariadení.
(1) Na prerokovanie obecných vecí, môže obecné zastupiteľstvo zvolať verejné zhromaždenie obyvateľov obce, príp. jej časti.
(2) Obecné zastupiteľstvo zvolá verejné zhromaždenie obyvateľov obce, prípadne jej časti vždy:
- ak to požiada petíciou, najmenej 30 % obyvateľov obce,
(3) Obecné zastupiteľstvo sa môže uzniesť, že prenesie rozhodnutie, o určitej dôležitej otázke, týkajúcej sa obce, na verejné zhromaždenie obyvateľov obce, resp. jej časti.
(4) Podmienky organizovania a uskutočňovania verejného zhromaždenia, ako aj podmienky hlasovania, môže obecné zastupiteľstvo, podrobne upraviť, vo všeobecne záväznom nariadení.
(5) Verejné zhromaždenie sa zvoláva oznámením, na úradnej tabuli Obecného úrade v Malom Slavkove, príp. iným vhodným spôsobom (napr. vyhlásením v obecnom rozhlase a pod.)
O prerokovávanej problematike, sa spisuje písomná zápisnica, ktorej súčasťou musí byť prezenčná listina, prítomných obyvateľov obce, resp. časti obce.
(6) Starosta obce, môže zvolať zhromaždenie obyvateľov obce, resp. časti obce, za účelom posúdenia dôležitých otázok rozvoja obce.
Na priebeh takéhoto zhromaždenia, sa primerane vzťahuje ods. 1 – 5 tohto ustanovenia.
POSLANCI OBECNÉHO ZASTUPITEĽSTVAOBCE MALÝ SLAVKOV
(1) Poslancov obecného zastupiteľstva, volia obyvatelia obce, v priamych voľbách.
Spôsob voľby a počty poslancov, sú určené osobitnými právnymi predpismi.
(2) Poslanci dbajú o to, aby všetkou svojou činnosťou, boli hodní dôvery svojich voličov. Pri výkone svojej funkcie sa riadia obecnými záujmami, resp. záujmami častí obce. Vykonávajú ju v súlade s ústavou, s ústavnými a ďalšími zákonmi.
(2) Platnosť voľby poslancov, overuje na návrh mandátovej komisie, obecné zastupiteľstvo.
(3) Funkčné obdobie poslancov, začína dňom zloženia sľubu poslancov, novozvoleného obecného zastupiteľstva. Mandát poslanca zanikne:
- odmietnutím sľubu, alebo zložením sľubu s výhradou,
- právoplatným odsúdením, za úmyselný trestný čin, alebo právoplatným odsúdením, za trestný čin, ak výkon trestu odňatia slobody, nebol podmienečne odložený,
- pozbavením spôsobilosti na právne úkony, alebo obmedzením spôsobilosti, na právne úkony,
- zmenou trvalého pobytu mimo územia obce; v mestách so samosprávou mestských častí aj v prípade, zmeny trvalého pobytu mimo územia mestskej časti, v ktorej vykonáva funkciu,
- ak sa bez vážneho dôvodu a bez ospravedlnenia, nezúčastní trikrát po sebe, na riadnom zasadnutí obecného zastupiteľstva,
- ak počas jedného roka, nie je spôsobilý, zúčastňovať sa na zasadnutiach obecného zastupiteľstva,
- v prípade nezlučiteľnosti funkcií, v zmysle § 11 ods. 2 zák. č. 369/1990 Zb.
b) interpelovať starostu, zástupcu starostu obce, hlavného kontrolóra obce a predsedov komisií, vo veciach týkajúcich sa ich práce,
c) požadovať od riaditeľov právnických osôb, založených, alebo zriadených obcou, od vedúcich rozpočtových, príspevkových organizácií a iných subjektov s majetkovou účasťou obce, vysvetlenia vo veciach, týkajúcich sa ich činností,
d) požadovať informácie a vysvetlenia, od fyzických a právnických osôb, ktoré vykonávajú v obci podnikateľskú činnosť, vo veciach týkajúcich sa dôsledkov ich podnikania v obci,
f) požadovať vysvetlenie, od štátnych orgánov, vo veciach potrebných pre riadny výkon poslaneckej funkcie,
a) zložiť zákonom predpísaný sľub, na prvom zasadnutí obecného zastupiteľstva, ktorého sa zúčastní,
c) dodržiavať Štatút Obce Malý Slavkov, Rokovací poriadok Obecného zastupiteľstva v Malom Slavkove, ako aj ďalšie organizačné normy a predpisy,
d) dodržiavať a rešpektovať, účinné všeobecne záväzné nariadenia obce a v rámci svojich možností a schopností, vykonávať ich kontrolu,
(3) Poslanci môžu vytvárať poslanecké kluby, podľa politickej príslušnosti, na účinné vykonávanie poslaneckého mandátu, na prehĺbenie politickej spolupráce, výmeny názorov a na podporu poslaneckej iniciatívy.
(4) Poslanec je povinný, na požiadanie informovať voličov, o svojej činnosti a činnosti obecného zastupiteľstva.
(1) Funkcia poslanca sa zásadne vykonáva bez prerušenia pracovného, alebo obdobného pomeru.
Za jej výkon však obec môže, poslancovi poskytnúť odmenu. Poslancovi patrí náhrada skutočných výdavkov, ktoré mu v súvislosti s výkonom funkcie poslanca vznikli, a to podľa osobitných predpisov, platných pre zamestnancov v pracovnom pomere.
(2) Poslanec, nesmie byť pre výkon svojej funkcie ukrátený, na právach, ani na nárokoch, vyplývajúcich z jeho pracovného pomeru.
(3) Starostovi a poslancom obecného zastupiteľstva, ktorí sú pre výkon funkcie uvoľnení zo zamestnania, sa zachováva pracovný pomer.
(1) Veci, spoločného záujmu Obce Malý Slavkov a okolitých miest a obcí, sa riešia dohodou obce, s okolitými mestami a obcami.
(2) Obec, môže spolupracovať s inými obcami a mestami, na základe zmluvy, uzavretej za účelom uskutočnenia konkrétnej úlohy, alebo činnosti, na základe zmluvy o zriadení združenia obcí, ako aj zriadením, alebo založením právnickej osoby, podľa osobitného zákona.
(3) Obec, môže v rozsahu svojej pôsobnosti, spolupracovať s územnými a správnymi celkami, alebo s úradmi iných štátov, vykonávajúcimi miestne funkcie. Za tým účelom, má právo stať sa členom medzinárodného združenia územných celkov, alebo územných orgánov.
VZŤAHY S ORGÁNMI ŠTÁTU, S PRÁVNICKÝMI A FYZICKÝMI OSOBAMI,S POLITICKÝMI STRANAMI A HNUTIAMI A OBČIANSKYMI ZDRUŽENIAMI
(1) Obec, pri plnení svojich úloh, spolupracuje s orgánmi štátu, a to najmä s územne špecializovanými úradmi štátnej správy, právnickými a fyzickými osobami, vysokými školami, výskumnými ústavmi, a ďalšími štátnymi orgánmi (prokuratúrou, súdom, políciou a pod.)
(2) Obec spolupracuje, pri zabezpečovaní rozvoja obce a na prospech obce, s podnikateľskými právnickými a fyzickými osobami a s politickými stranami a hnutiami a občianskymi združeniami, ktoré pôsobia na území obce.
SYMBOLY OBCE, ČESTNÉ OBČIANSTVO,CENY A ODMENY,KRONIKA OBCE Prvá časťSymboly Obce Malý Slavkov
a) erb Obce Malý Slavkov
b) zástava Obce Malý Slavkov
c) pečať Obce Malý Slavkov
Erb Obce Malý Slavkov
(1) Erb Obce Malý Slavkov, bol dňa 10. augusta roku 1998, zapísaný v Heraldickom registri Slovenskej republiky, v tejto podobe: v modrom štíte, na červenom drakovi stojaci strieborný, striebrokrídly anjel – Sv. Michal – so zlatým mečom vo zdvihnutej pravici, v ľavici s okrúhlym štítom, s písmenami IHS a nadpísaným krížikom, spoza anjela, šikmo nadol, šľahajú dva zlaté, lomené blesky. Podrobné a záväzné vyobrazenie erbu obce Malý Slavkov, tvorí prílohu č. 1 tohto štatútu.
(2) Právo použiť a používať erb obce, je viazané súhlasom starostu. Súhlas starostu, sa vydáva maximálne na dobu 1 roka.
Záujemca o používanie obecného erbu, uvedie v písomnej žiadosti, formu a spôsob používania vyobrazenia erbu. Žiadosť podávajú všetky subjekty, okrem tých, ktoré sú uvedené v ods. 3 tohto ustanovenia.
- úplný grafický návrh a spôsob použitia erbu,
- potvrdenie o zaplatení poplatku,
c) na listinách, o udelení čestného občianstva Obce Malý Slavkov, ceny Obce Malý Slavkov a uznaniach Obce Malý Slavkov
d) na budovách, kde má sídlo Obecný úrad v Malom Slavkove ,
Subjekty, používajúce erb vyššie uvedeným spôsobom, sú oslobodené od platenia poplatkov.
(4) Listiny s erbom obce, sa používajú len vtedy, ak obsahujú nariadenia, uznesenia alebo rozhodnutia orgánov obce, alebo ak osvedčujú dôležité skutočnosti, alebo oprávnenia.
V bežnom korešpondenčnom styku, sa zásadne erb obce nepoužíva.
Listový papier, s vyobrazeným erbom, používa výlučne starosta.
(5) Za správne zaobchádzanie s erbom obce a za jeho ochranu, zodpovedá tá fyzická, alebo právnická osoba, ktorá ho použila, alebo používa.
Každý je na výzvu povinný strpieť, odstránenie neoprávnene, alebo nesprávne použitého erbu.
(6) Obec Malý Slavkov, určí všeobecne záväzným nariadením, podrobnejšiu úpravu používania erbu obce Malý Slavkov, ako aj výšku poplatkov a sankcie, za neoprávnené, alebo jeho nesprávne používanie.
Zástava Obce Malý Slavkov
(1) Zástavu Obce Malý Slavkov, tvoria tri pozdĺžne pruhy, vo farbách červenej (3/8), bielej a žltej (po 1/8) a modrej (3/8), pomerom strán 2:3, ktorá je ukončená tromi cípmi, t.j. dvomi zástrihmi, siahajúcimi do tretiny listu vlajky.
(2) Podrobné a záväzné vyobrazenie zástavy obce Malý Slavkov, tvorí prílohu č. 2 tohto štatútu.
(3) Zástavu Obce Malý Slavkov, používa starosta a obecné zastupiteľstvo, pri oficiálnych príležitostiach obecného, príp. štátneho charakteru, a to vyvesením na budovách, v ktorých sídlia, príp. v sieňach, kde sa koná slávnostné zhromaždenie.
Výzvu, na použitie zástavy vydáva starosta, ktorý zároveň určí spôsob a trvanie výzdoby.
(4) Zástava obce, sa môže používať aj vo verejných sprievodoch a pri príležitostnej vnútornej výzdobe miestností a siení, ktoré sú prístupné verejnosti.
(6) Zástava obce, sa vztyčuje zásadne na vlajkový stožiar.
(7) Pri používaní a vyvesovaní zástavy, musia byť dodržiavané nasledovné pravidlá:
(8) Za správne zaobchádzanie so zástavou obce a za jej ochranu, zodpovedá tá fyzická, alebo právnická osoba, ktorá ju použila, alebo používa.
(9) Obec Malý Slavkov určí, všeobecne záväzným nariadením, podrobnejšiu úpravu používania zástavy obce Malý Slavkov.
Pečať Obce Malý Slavkov
(1) Pečať Obce Malý Slavkov tvorí erb obce Malý Slavkov s hrubopisom: „OBEC Malý Slavkov“
(2) Pečať obce, sa používa pri slávnostných príležitostiach – udelenia štátneho občianstva, na pečatenie významných listín, dokumentov a pod.
Obecné zastupiteľstvo, môže udeliť tieto verejné uznania a pochvaly:
a) Čestné občianstvo Obce Malý Slavkov
b) Cena Obce Malý Slavkov
c) Cena starostu Obce Malý Slavkov
Čestné občianstvo Obce Malý Slavkov
(1) Osobám, ktoré sa obzvlášť významným spôsobom zaslúžili o rozvoj a zveľaďovanie obce, ochranu jeho záujmov a šírenie jeho dobrého mena vo svete, alebo tím, ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Malý Slavkov .
(2) O udelení čestného občianstva, rozhoduje obecné zastupiteľstvo, spravidla na návrh starostu, 3/5 väčšinou všetkých poslancov.
(4) Slávnostné odovzdanie listiny poctenému, sa vykoná spravidla na mimoriadnom zasadnutí obecného zastupiteľstva. Poctený občan, sa pri tejto príležitosti, alebo pri svojej prvej návšteve obce, zapisuje do Kroniky Obce Malý Slavkov .
(5) Podrobnosti pre udeľovanie čestného občianstva obce, môže obecné zastupiteľstvo upraviť, všeobecne záväzným nariadením.
Cena Obce Malý Slavkov
(1) Cena Obce Malý Slavkov sa udeľuje za:
(2) Návrhy na udelenie ceny, môžu obecnému zastupiteľstvu predkladať poslanci, starosta, príp. aj občania obce.
(3) Cenu Obce Malý Slavkov, tvorí plaketa s erbom obce a peňažná odmena, ktorú schváli Obecné zastupiteľstvo Malý Slavkov. K cene obce, sa vydáva potvrdenie (preukaz) o jej udelení, v ktorom je uvedené meno, adresa, rodné číslo laureáta, dátum udelenia, pečiatka obce a podpis starostu.
(4) Cenu Obce Malý Slavkov, laureátom slávnostne odovzdáva, starosta obce
(5) Cena Obce Malý Slavkov, sa môže udeliť ročne najviac päťkrát.
(6) Cena Obce Malý Slavkov, sa môže aj opätovne udeliť tým istým osobám, najskôr však po uplynutí 2 rokov.
(7) Výnimočne sa môže cena udeliť jednotlivcovi i po jeho smrti – in memoriam. V takomto prípade, sa ceny môžu odovzdať rodinným príslušníkom pocteného.
(1) Cenu starostu obce, udeľuje starosta obce – občanom obce, za úspešnú a záslužnú činnosť, v prospech obce.
(2) Cenu starostu obce Malý Slavkov, tvorí vecný dar, v hodnote, ktorú každoročne schváli obecné zastupiteľstvo.
(3) Cena starostu, sa môže udeliť ročne najviac 3 - krát.
(4) Evidencia sa vedie v Kronike obce Malý Slavkov, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám udelené.
Obecné zastupiteľstvo, spravidla na návrh starostu, môže udeliť z obecných prostriedkov vecné dary a odmeny, a to najmä poslancom a iným obyvateľom obce, príp. iným osobám, za aktívnu prácu v orgánoch samosprávy a významný podiel na rozvoji obce.
(1) Kronika Obce Malý Slavkov sa vedie v úradnom jazyku.
(2) Zápisy do kroniky, sa vykonávajú v štvrťročných intervaloch.
Zápisy, chronologicky dokumentujú fakty, zo spoločenského a hospodárskeho života obce. Sú hodnoverným svedectvom o udalostiach v obci, a o ľuďoch, ktorí sa pričinili o prospech žitia miestneho spoločenstva.
(3) Spracovaním zápisov do kroniky, je poverený obecný kronikár, ktorého menuje a odvoláva starosta.
(4) Text jednotlivých štvrťročných zápisov do kroniky, schvaľuje obecné zastupiteľstvo.
(1) Obec je povinná, poskytnúť obyvateľovi nevyhnutnú okamžitú pomoc, v jeho núdzi, spôsobenej živelnou pohromou, haváriou, alebo inou podobnou udalosťou, najmä zabezpečiť mu prístrešie, stravu, alebo inú materiálnu pomoc.
(2) Obec organizuje, riadi a vykonáva základné práce, v čase nebezpečenstva povodne miestneho významu. V prípade nevyhnutnej potreby, vyžaduje od fyzických a právnických osôb, plnenie všeobecných povinností, pri ochrane pred povodňami.
(4) Obec je povinná, pomáhať pri likvidácii a odstraňovaní následkov živelnej pohromy a havárií, prostredníctvom obecného hasičského zboru, v spolupráci s ďalšími právnickými a fyzickými osobami a organizáciami štátu.
(1) Starosta môže, uložiť právnickej, alebo fyzickej osobe povinnosť, poskytnúť osobnú, alebo vecnú pomoc, pri odstraňovaní následkov živelnej pohromy, alebo inej mimoriadnej udalosti, ak osobitný zákon neustanovuje inak.
(2) Právnická alebo fyzická osoba, ktorá poskytla osobnú, alebo vecnú pomoc, má právo na náhradu účelne vynaložených nákladov. Toto právo môže uplatniť, do 3 mesiacov odo dňa zistenia nákladov, najneskôr do 2 rokov od ich vzniku, inak toto právo zanikne.
(1) Štatút Obce Malý Slavkov je základnou právnou normou Obce Malý Slavkov
Všetky všeobecne záväzné nariadenia obce, uznesenia obecných orgánov a iné organizačné predpisy obce, musia byť vypracované a schválené, v súlade s týmto štatútom.
(2) Zmeny a doplnky tohto štatútu, schvaľuje Obecné zastupiteľstvo v Malom Slavkove, 3/5 väčšinou všetkých poslancov obecného zastupiteľstva.
(3) Štatút Obce Malý Slavkov, bol schválený Obecným zastupiteľstvom v Malý Slavkov dňa 11. marca 2008
(4) Štatút Obce Malý Slavkov nadobúda účinnosť dňom 12. marca 2008
(5) Dňom účinnosti tohto Štatútu Obce Malý Slavkov sa ruší Štatút obce Malý Slavkov zo dňa 7.10.1995 .
V Malom Slavkove dňa 11. marca 2008